Heidi Austlid

Heidi Arnesen Austlid (født 21. september 1976) er en norsk PR-rådgiver som var leder for Forleggerforeningen fra høsten 2020 til høsten 2023. Hun var leder for bransjeorganisasjonen IKT-Norge frem til juni 2020.ikt-norge.no Heidi Austlid er ansatt som ny administrerende direktør i IKT-Norge  17.09.2015ikt-norge.no Øyvind Huseby blir ny administrerende direktør 

I fire år var hun første direktør ved Nasjonalt kompetansesenter for fri programvare (Friprog). Før dette var hun prosjektleder i IKT-Norge, og fra 1998 til 2004 var hun seniorrådgiver i Utdannings- og forskningsdepartementet hvor hun blant annet prosjektledet utdanning.no og arbeidet med nasjonal strategi for IKT i utdanningen. Austlid ledet lærerrekrutteringskampanjen «Ikke to dager er like» da hun arbeidet i departementet.

Austlid var medlem av programstyret til Norges forskningsråds program for verdiskaping i IKT (VERDIKT)forskningsradet.no Programstyre VERDIKT  og medlem av regjeringens Digital21. Austlid er styreleder på IE-fakultetet på NTNU og har styreverv i forskning, utdanning og representerer næringen i ulike utvalg. I IKT-Norge hadde Austlid spesielt ansvar for IKT-politikk og myndighetspåvirkning, med rettet mot offentlig sektor frem til hun september 2015 ble hun administrerende direktør for IKT-Norge.

Austlid ledet Norsk Elevorganisasjon i perioden 1996–1997Om oss/Historie  elev.no (besøkt 27. mai 2014), hvor hun blant annet utviklet NEOs ti bud om IT i skolen. Fra 1997 til 1998 ledet hun det regjeringsoppnevnte Ungdommens IT-forum, som leverte sluttrapporten Generasjon nett.

 Referanser 

 Eksterne lenker  
 Austlid på Apelands omdømmedag 
 Austlid i IKT-Norge 

Kategori:Personer fra Oslo
Kategori:Norske direktører